Museo Numismático Nacional (México)

O **Museo Numismático Nacional** de México é un museo numismático e industrial que forma parte da Casa da Moeda de México. O museo está instalado na *Casa del Apartado*, no centro histórico da capital mexicana, unhas instalacións onde desde o século XVII se levaba a cabo o proceso industrial de separar o ouro que viña mesturado con prata das minas.

Ademais de conservar o Acervo Numismático Nacional, no museo tamén está ao dispor do público o Arquivo Histórico da Casa da Moeda, con valiosos documentos dos séculos XVII e XVIII.

## Historia do edificio 
A antiga *Casa del Apartado* construíuse no século XVII para a dedicar á separación do ouro e a prata procedentes das extraccións mineiras, metais que logo se destinarían á cuñaxe de moeda na ceca mexicana.

[miniatura|esquerda|Placa conmemorativa das obras para o establecemento do Apartado Nacional en [1842, colocada nas escaleiras do edificio.|280x280px]]

O presidente da República, Antonio López de Santa Anna ordenou en 1842 a remodelación das instalacións, sinaladamente do seu patio central, e a obra que foi realizada o ano seguinte baixo a dirección do arquitecto Lorenzo de la Hidalga. A partir de entón o edificio pasou a denominarse Apartado Xeral da Nación. Poucos anos despois, en 1848, o presidente decidiu trasladar alí a propia Casa da Moeda de México, onde ficou ata 1992,

En 1895, o presidente Porfirio Díaz determinou a instalación no edifico dun museo numismático. Este proxecto sufriu unha interrupción por mor da Revolución Mexicana, e non foi ata 1918 cando experimentou un avance moi salientable, coa adquisición da sección de moeda mexicana da colección alemá Ulex.

* **Sala de fundición**: un espazo de grande altura que aínda amosa o instrumental e a maquinaria orixinais do século XIX e mesmo a negritude nas súas paredes provocada pola actividade industrial.
* **Sala de amoedación**: o lugar onde se producía a cuñaxe logo de adelgazar as pranchas de metal obtidas na sala de fundición. Aquí consérvase a maquinaria que estivo activa na derradeira etapa da ceca, e algunhas destas máquinas adquiriron denominacións populares, como *La Colorada* ou *La Bailarina*.

* [miniatura|210x210px|Modelo de [Escudo de México|escudo nacional para as moedas mexicanas, conservado no Salón do Escudo..]]**Salón do Escudo**: trátase dun pequeno espazo no que se conservan os modelos de escudo nacional utilizados para os anversos das moedas mexicanas, inspirados nunha lenda azteca.
* **Galería numismática**: exponse aquí unha importante colección de moedas, cuños e matrices de moedas cuñadas pola Casa da Moeda de México desde hai máis de 488 anos ata a actualidade, en diferentes períodos —Vicerreinado, Imperio, República etc—., así como diversas emisións de carácter revolucionario e local realizadas por outras cecas esparexidas polo país. 
* **Biblioteca**: composta por máis de 3.100 documentos dun fondo especializado en numismática e máis de 1.500 libros de consulta, que se poden consultar con cita e unha autorización. 
* **Arquivo histórico**: o Arquivo Histórico da Casa de Moeda de México concentra un acervo documental que data do século XVII ao século XX, no que salientan documentos coloniais asinados polos vicerreis, fotografías de Porfirio Díaz visitando a ceca e outras máis de 11.000 imaxes dos séculos XIX e XX, así como 5.000 publicacións mediante as que se pode rememorar a historia dos seus traballadores, o funcionamento da ceca e os planos da evolución da arquitectura e da tecnoloxía nas instalacións fabrís. 

## Galería de imaxes 

Ficheiro:Museo numismatico.jpg|Fachada e porta de acceso ao edificio.
Ficheiro:Sala de amonedacion MNN.jpg|Sala de amoedación.
Ficheiro:Bailarina1832.jpg|Prensa de cuñaxe coñecida como *La Bailarina* (1832).
Ficheiro:Sala de fundición.jpg|Sala de fundición.
Ficheiro:Moedas expostas no Museo Numismático Nacional (México).jpg|Expositor con moedas columnarias mexicanas.

## Notas 
## Véxase tamén 
### Outros artigos 
* Lista de museos numismáticos

### Bibliografía 
* García Lima, S (2017). *El Ingeniero Francisco Valdés y la planta de Apartado*. Museo Numismático Nacional. México.
* Palma de la Fuente, L. D. (2018). *Vinculación, Difusión y Creación de Actividades para el Museo Numismático Nacional*. Museo Numismático Nacional, México.
* González Gamio, A. (2009). "La Casa del Apartado". En *Opinión*. 15 de marzo.
* Nava, M. (2019). "*Museo Numismático Nacional: una joya oculta en el Centro*". En *Chilango*. 2 de febreiro.
* Rodríguez, S. (2020). "Hacienda inaugura ampliación del Museo Numismático Nacional". En *Milenio*. 6 de febreiro.

### Ligazóns externas 
* Sitio web do Museo Numismático Nacional.
* Vídeo: Museo Numismático Nacional: Percorrido polo recinto das moedas
* Vídeo: Museo Numismático Nacional, historia de arte, cultura e diñeiro
* "El Museo Numismático Nacional". *Mexicodesconocido.com.mx*